CELEX: 32018D0752
Language: da
Date: 2018-05-14 00:00:00
Title: Rådets afgørelse (EU) 2018/752 af 14. maj 2018 om den holdning, der skal indtages på Den Europæiske Unions vegne i Den Internationale Søfartsorganisation på den 99. samling i Komitéen for Sikkerhed på Søen, for så vidt angår vedtagelsen af ændringer af SOLAS-regel II-1/1 og II-1/8-1, godkendelse af de tilknyttede retningslinjer om operationelle oplysninger til fartøjsføreren i tilfælde af fyldning af passagerskibe bygget før 1. januar 2014 og vedtagelse af ændringer af International Code for Application of Fire Test Procedures af 2010

23.5.2018   
            
            
               DA
            
            
               Den Europæiske Unions Tidende
            
            
               L 126/6
            
         RÅDETS AFGØRELSE (EU) 2018/752
   af 14. maj 2018
   om den holdning, der skal indtages på Den Europæiske Unions vegne i Den Internationale Søfartsorganisation på den 99. samling i Komitéen for Sikkerhed på Søen, for så vidt angår vedtagelsen af ændringer af SOLAS-regel II-1/1 og II-1/8-1, godkendelse af de tilknyttede retningslinjer om operationelle oplysninger til fartøjsføreren i tilfælde af fyldning af passagerskibe bygget før 1. januar 2014 og vedtagelse af ændringer af International Code for Application of Fire Test Procedures af 2010
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionens tiltag inden for søtransport bør have til formål at forbedre sikkerheden til søs.
            
         
               (2)
            
            
               Den Internationale Søfartsorganisations (IMO's) Komité for Sikkerhed på Søen (MSC) forventes på sin 99. samling (MSC 99), som finder sted den 16.-25. maj 2018, at vedtage ændringer af regel II-1/1 og II-1/8-1 i den internationale konvention om sikkerhed for menneskeliv på søen om computerstyret støtte til fartøjsføreren til sikring af stabilitet i tilfælde af fyldning med henblik på eksisterende passagerskibe (»ændringerne af SOLAS-regel II-1/1 og II-1/8-1«), at godkende de til knyttede retningslinjer om operationelle oplysninger til fartøjsføreren i tilfælde af fyldning af passagerskibe bygget før 1. januar 2014 (»de tilknyttede retningslinjer«) og at vedtage ændringer af International Code for Application of Fire Test Procedures af 2010 (»FTP-koden«).
            
         
               (3)
            
            
               Det er hensigtsmæssigt at fastægge den holdning, der skal indtages på Unionens vegne på MSC 99, eftersom ændringerne af SOLAS-regel II-1/1 og II-1/8-1, godkendelsen af de tilknyttede retningslinjer og vedtagelsen af ændringer af FTP-koden vil kunne få afgørende indvirkning på indholdet af EU-retten, nærmere bestemt Europa-Parlamentets og Rådets direktiv 2009/45/EF (1).
            
         
               (4)
            
            
               Ændringerne af SOLAS-regel II-1/1 og II-1/8-1 og de tilknyttede retningslinjer bør medføre operationelle retningslinjer for eksisterende passagerskibe i form af regelmæssigt ajourførte oplysninger om den resterende stabilitet efter fyldning.
            
         
               (5)
            
            
               Det bør fremgå af ændringerne af FTP-kodens krav til prøvning af belægninger til udsatte gulve, at disse krav også gælder for passagerskibe, der befordrer færre end 36 passagerer.
            
         
               (6)
            
            
               I det omfang ændringerne af SOLAS-regel II-1/1 og II-1/8-1, vedtagelsen af de tilknyttede retningslinjer og ændringerne af FTP-koden kan berøre bestemmelserne i direktiv 2009/45/EF om passagerskibe og højhastighedspassagerfartøjer i indenrigsfart, hører disse ændringer under Unionens enekompetence.
            
         
               (7)
            
            
               Unionen er hverken medlem af IMO eller kontraherende part i de relevante konventioner eller koder. Rådet bør derfor bemyndige medlemsstaterne til at fremføre Unionens holdning og til at give deres samtykke til at lade sig binde af disse ændringer, for så vidt disse ændringer hører under Unionens enekompetence —
            
         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages på den 99. samling i IMO's Komité for Sikkerhed på Søen, er at erklære sig enig i:
   
               a)
            
            
               vedtagelse af ændringerne til SOLAS-regel II-1/1 og II-1/8-1 som fastlagt i bilag 1 til IMO dokument MSC 99/3 og godkendelse af de tilknyttede retningslinjer som fastlagt i bilag 1 til dokument SDC 5/15 fra IMO's underudvalg om udformning og konstruktion af skibe
            
         
               b)
            
            
               vedtagelse af ændringerne til bilag 3, tabel 1, til FTP koden som fastlagt i bilag 2 til IMO-dokument MSC 99/3.
            
         Artikel 2
   1.   Den holdning, som på Unionens vegne skal indtages som anført i artikel 1, fremføres af medlemsstaterne, der alle er medlemmer af IMO, idet de handler i fællesskab i Unionens interesse.
   2.   Mindre ændringer af holdningen omhandlet i artikel 1 kan tiltrædes uden yderligere afgørelse truffet af Rådet.
   Artikel 3
   Medlemsstaterne bemyndiges til i Unionens interesse at give deres samtykke til at lade sig binde af de ændringer, der er omhandlet i artikel 1, for så vidt disse ændringer hører under Unionens enekompetence.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 14. maj 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  Europa-Parlamentets og Rådets direktiv 2009/45/EF af 6. maj 2009 om sikkerhedsregler og -standarder for passagerskibe (EUT L 163 af 25.6.2009, s. 1).